stanford-oval/wikipedia huggingface dataset:
Danka

Danka on yhdysvaltalainen yritys, jonka päätoimipaikka sijaitsee St. Petersburgin kaupungissa Floridassa. Danka valmistaa valokopiointilaitteita, tulostimia, fakseja ja muita vastaavia toimistotuotteita.
Dan Doyle perusti Dankan vuonna 1977. Nykyään yritys työllistää yli 2000 ihmistä.
Danka toimi Formula 1 -sarjassa kilpailleen Arrows-tallin sponsorina kausina 1997–1998.
Aiheesta muualla

Yrityksen kotisivut (Arkistoitu – Internet Archive)
Greg Brough

| Mitalit> Maa:   Australia.Miesten uinti. Olympialaiset  | Mitalit> Maa:   Australia.Miesten uinti. Olympialaiset  | Mitalit> Maa:   Australia.Miesten uinti. Olympialaiset  | Maa:   Australia> Miesten uinti. |
| --- | --- | --- | --- |
|  Pronssia | México 1968 | 1 500 m:nvapaauinti |  |
Gregory John ”Greg” Brough (26. maaliskuuta 1951 Surfers Paradise, Queensland – 9. maaliskuuta 2014 Beechmont, Queensland) oli australialainen uimari ja olympiamitalisti. Hän voitti olympiapronssia 1 500 metrin vapaauinnista Méxicosta 1968.  Hän sijoittui Méxicossa myös neljänneksi 400 metrin vapaauinnissa.
Brough voitti vuoden 1970 Kansainyhteisön kisoista pronssia 1 500 metrin vapaauinnista.
Die, Die My Darling

| ”Die, Die My Darling” Misfits |
| --- | --- | --- |

Singlen tiedot
 Albumilta: Earth A.D./Wolfs Blood
 B-puoli: ”"We Bite" "Mommy, Can I Go Out and Kill Tonight?"”
 Julkaistu: toukokuu 1984
 Tekijä(t): Glenn Danzig
 Tuottaja(t): Spot
 Tyylilaji: horror punk
 Kesto: 06.29
 Levy-yhtiö: Plan 9
Misfitsin muut singlet
| ”Halloween” 1981 | ”Die, Die My Darling” 1984 | ”Dig Up Her Bones” 1997 |
Die, Die My Darling on punkyhtye Misfitsin vuonna 1984 julkaistu EP. Kaikki EP:n kolme kappaletta ovat yhtyeen albumilta Earth A.D/Wolfs Blood -albumilta vuodelta 1983. "Die Die My Darling" kappale on yhtyeen Walk Among Us -albumin sessiolta.
Albumin nimikappaleen on levyttänyt myös thrash metal -yhtye Metallica vuoden 1998 cover-albumilleen Garage Inc.. Myös yhtye Aiden soitti kappaleen Kerrang!-lehden julkaisemalla High Voltage!: A Brief History of Rock -albumilla, sekä yhtyeen omalla Rain in Hell -EP:llä.
Kappaleet

Die, Die My Darling – 3.11
Mommy, Can I Go Out and Kill Tonight? – 2.03
We Bite – 1.15
Kokoonpano

Glenn Danzig – laulu
Jerry Only – basso
Doyle – kitara
ROBO – rummut
Arthur Googy – rummut kappaleessa "Die, Die My Darling"
Metallican versio

Metallica julkaisi kappaleesta singlen vuoden 1998 coveralbumilta Garage Inc..
| ”Die, Die My Darling” Metallica |
| --- | --- | --- |

Singlen tiedot
 Albumilta: Garage Inc.
 Julkaistu: 7. kesäkuuta 1999
 Formaatti: CDS
 Tekijä(t): Glenn Danzig
 Tuottaja(t): Bob Rock, James Hetfield, Lars Ulrich, Mark Whitaker
 Tyylilaji: heavy metal, thrash metal
 Kesto: 02.29
 Levy-yhtiö: Elektra
Metallican muut singlet
| ”Whiskey in the Jar” 1999 | ”Die, Die My Darling” 1999 | ”Nothing Else Matters ’99” 1999 |
Gonzalo Galván Castillo

Gonzalo Galván Castillo
Gonzalo Galván Castillo (19. tammikuuta 1951 León – 22. marraskuuta 2020) oli meksikolainen roomalaiskatolinen piispa. Hänet vihittiin papiksi Leónin hiippakuntaan 17. heinäkuuta 1977 ja nimitettiin Autlánin hiippakunnan johtoon 26. lokakuuta 2004. Piispaksi vihkiminen seurasi 14. joulukuuta. Pääkonsekraattorina toimi Juan Sandoval Íñiguez, jota avustivat José Guadalupe Martín Rábago ja Lázaro Pérez Jiménez.
Daimler

Daimler tarkoittaa seuraavia asioita:
Yhtiöitä

Daimler AG, saksalainen henkilö- ja hyötyajoneuvojen valmistaja sekä rahoituspalveluiden tarjoaja
Daimler-Benz, saksalainen autonvalmistaja vuosina 1926–1998, DaimlerChryslerin (1998–2007) ja nyk. Daimler AG:n edeltäjä
Daimler Truck, saksalainen hyötyajoneuvojen valmistaja, joka jatkaa kahtiajakautuneen Daimler AG:n kuorma- ja linja-autojen valmistusta
Daimler-Motoren-Gesellschaft, saksalainen, moottoreita ja ajoneuvoja vuosina 1890–1926 valmistanut yhtiö, Daimler-Benzin edeltäjä
Austro-Daimler, itävaltalainen autonvalmistaja, joka toimi vuosina 1899−1934 osana Daimler-Motoren-Gesellschaftia
Daimler Motor Company, brittiläinen autonvalmistaja
Henkilöitä

Gottlieb Daimler (1834–1900), saksalainen insinööri ja autotehtailija, Daimler-Motoren-Gesellschaftin perustaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Daimler”, voi hakea sivunnimihaulla, laajalla sivunnimihaulla tai tekstihaulla.
Otto Hofmann

Hoffman Nürnbergin sotarikosoikeudenkäynneissä.
Otto Hofmann (16. maaliskuuta 1896 Innsbruck, Itävalta – 31. joulukuuta 1982 Bad Mergentheim, Saksa) oli itävaltalainen SS-kenraaliluutnantti natsi-Saksan ja toisen maailmansodan aikana. Hoffman osallistui rotu- ja asutusasiantoimiston johtajana Wannseen konferenssiin, jossa johtavat kansallissosialistit päättivät juutalaisten lopullisesta tuhoamisesta.[lähde? ]
Elämä

Hoffman syntyi Itävallassa, mutta kävi koulunsa pääsääntöisesti Münchenissä Etelä-Saksassa.[lähde? ]
Hofmann osallistui ensimmäisen maailmansotaan aluksi baijerilaisessa kenttätykistörykmentissä. Hänet palkittiin I. ja II. luokan rautaristein ja ylennettiin luutnantiksi maaliskuussa 1917. Samaan aikaan siirtyi yhteysupseeriksi ilmavoimiin. Hänen koneensa ammuttiin alas itärintamalla ja hän joutui venäläisten vangiksi saman vuoden kesäkuussa, mutta viiden viikon sotavankeuden jälkeen Hofmann onnistui pakenemaan ja palaamaan Saksaan. Paluunsa jälkeen häntä alettiin kouluttamaan lentäjäksi, mutta hän valmistui vasta sodan jälkeen 1919, jolloin hänet kotiutettiin siviilielämään. Hän osallistui lyhyesti Freikorpsin toimintaan. Sodan aikana hän oli mennyt naimisiin viinialalla töissä olleen Carl Giessingin tyttären kanssa. Vuodesta 1920 alkaen Hoffman toimi itsekin viinin tukkumyyjänä, kunnes otti eron vaimostaan ja aloitti oman yrityksen viiniesittelijänä 1925. Hän avioitui uudelleen tammikuussa 1927.[lähde? ]
Hofmann liittyi kansallissosialistiseen puolueeseen 1923 jäsennumerolla 145,729 ja edelleen SS:ään 1931. Keväällä 1933 hieman kansallissosialistisen puolueen valtaannousun jälkeen Hoffmanista tuli kokoaikainen SS-upseeri. Hän toimi johtotehtävissä SS:n eri virastoissa, kunnes 1936 hän siirtyi SS:n johtaja Heinrich Himmlerin ja SS-kenraali Richard Walther Darrén perustamaan Rotu- ja asutusasiantoimistoon päälliköksi[lähde? ].
Toinen maailmansota

Hoffman nousi Rotu- ja asutusasiantoimiston johtajaksi heinäkuussa 1940. Tässä tehtävässä hän vastasi Puolalta ja Neuvostoliitolta vallattujen alueiden saksalaistamisesta. Tehtävään kuului halukkaiden saksalaisten ohjaaminen uusille alueille ja vastaavasti alkuperäisten asukkaiden poistaminen. Hän myös vastasi vallattujen alueiden asukkaiden rotutesteistä. Hänen toimistolleen kuului myös ohjelma, jossa rodullisesti kelvokkaiksi katsotut puolalaislapset kaapattiin vanhemmiltaan SS:n kasvatettavaksi. Tammikuussa 1942 hän osallistui Reinhard Heydrichin johtamaan Wannseen konferenssiin, jossa pyrittiin saamaan aikaiseksi lopullinen ratkaisu juutalaisten tuhoamiseksi. Huhtikuussa 1943 hänet siirrettiin Stuttgartiin Lounais-Saksan alueen (Württemberg, Baden ja Elsass) SS:n ja poliisin johtajaksi. Hän oli myös paikallisen sotilaspiiri IV:n sotavankiloiden ylin johtaja.[lähde? ]
Sodan jälkeen

1947 Hoffman oli syytettynä sotarikoksista ja rikoksista ihmiskuntaa vastaan Rotu- ja asutusasiantoimiston toimintaa käsitelleessä RuSHA-oikeudenkäynnissä. 7. maaliskuuta seuraavana vuonna Hoffman tuomittiin 25 vuodeksi vankeuteen. Hänet kuitenkin armahdettiin ja vapautettiin Landsbergin vankilasta jo huhtikuussa 1954. Tämän jälkeen hän toimi virkamiehenä Württembergissä kuolemaansa saakka.[lähde? ]
Aiheesta muualla

Hoffmanin kuulustelupöytäkirjoja 1946-48 (saksaksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Oscar-gaala 2000

| Oscar-gaala 2000 |
| --- | --- |
Päiväys:  2000-03-2626. maaliskuuta 2000
Paikka:  Shrine Auditorium, Los Angeles, Kalifornia, Yhdysvallat
Juontaja:  Billy Crystal
Tuottaja:  Richard D. Zanuck Lili Fini Zanuck
Ohjaaja:  Louis J. Horvitz
Kohokohtia
Paras elokuva:  American Beauty
Paras ohjaaja:  Sam Mendes American Beauty
Paras miespääosa:  Kevin Spacey American Beauty
Paras naispääosa:  Hilary Swank Boys Don’t Cry
Eniten palkintoja:  American Beauty (5)
Eniten ehdokkuuksia:  American Beauty (8)
 ← 1999  Oscar-gaala  2001 →
Oscar-gaala 2000 oli 72. kertaa järjestetty palkintogaala, jossa Yhdysvaltain elokuva-akatemia jakoi Oscar-palkinnot vuoden 1999 parhaille elokuville.
Otto Huttunen

| Otto Huttunen> Henkilötiedot |
| --- | --- |
Syntynyt: 7. toukokuuta 1991 (ikä 33) Iisalmi, Suomi
Kansalaisuus:   Suomi
Jääkiekkoilija
Lempinimi:  Ode, Kyläpäällikkö (IPK:ssa)
Pelipaikka:  puolustaja
Maila:  oikea
Pituus:  189 cm
Paino:  98 kg
Pelinumero:  5
Pelaajaura
Pääsarjaura:  2019–2021
Seurat:  IPK (S-S/II-div./Mestis) KalPa (SML)
Otto Huttunen (s. 7. toukokuuta 1991 Iisalmi) on suomalainen entinen jääkiekkopuolustaja. Hän pelasi urallaan kaksi kautta SM-liigajoukkue Kalevan Pallossa, jossa Huttunen pelasi yhteensä 67 runkosarjaottelua tehopistein 4+6=10. Suurimman osan urastaan hän pelasi kuitenkin kasvattajaseurassaan Iisalmen Peli-Karhuissa, jota Huttunen edusti kolmella eri sarjatasolla pelaten sekä II-divisioonaa, Suomi-sarjaa että Mestistä. Hän voitti Mestis-pronssia vuonna 2021. Huttunen toimi joukkueen kapteenina vuodet 2016–2019 sekä uransa viimeisen kauden 2022–2023. Hän pelasi kauteen 2012–2013 asti hyökkääjänä. Huttunen laukoi oikealta.
Ura > Maajoukkeura

Huttunen on pelannut yhden poikien maaottelun.
Muuta

Huttusen isä Pekka on entinen alempien sarjojen jääkiekkopuolustaja. IPK on jäädyttänyt hänen pelinumeronsa 5, jotta Otto on kuitenkin saanut luvan käyttää. Pekka Huttunen toimii nykyään seuran Mestis-joukkueen huoltopäällikkönä.
Otto Huttunen on työskennellyt siviilissä mm. panimotyöntekijänä Olvilla.
Otavan linnavuori

| Otavan linnavuori> Sijainti |
| --- | --- |
 Otavan linnavuori
Koordinaatit:  61.66475°N, 27.02868°E
Valtio:  Suomi
Paikkakunta:  Mikkeli
Historia
Tyyppi:  Linnavuori
Huippukausi:  ajoittamaton
Infobox OKVirheellinen NIMI-arvo: 
Otavan linnavuori on Etelä-Savossa Mikkelissä sijaitseva varmistamaton linnavuori.
Linnavuori

Linnavuori sijaitsee Puulaveden Heposelän eteläpäässä Linnalahden ja Sirkkalahden välisessä niemessä. Niemessä on lähes 400 metriä pitkä saarimainen kärki, jossa Linnavuori sijaitsee. Linnavuori kohoaa niemessäkin 25 metriä ympäristöään korkeammalle ja vedenpinnasta vuoren laki on 35 metrin korkeudella. Lakialueen ympärillä kulkee jyrkänteen reuna, jonka halkaisija on yli 60 metriä. Oletetun linnan puolustusvarustuksista ei näy merkkejä saatikka muilla linnavuorilla tavattavista kivivalleistakaan.
Tutkimukset

Vuonna 1972 kävi Matti Huurre tarkastamassa kohteen.
Oliver Turvey

| Oliver Turvey |
| --- | --- |
 Turvey vuonna 2012.
Henkilötiedot
Koko nimi:  Oliver Jonathan Turvey
Syntynyt: 1. huhtikuuta 1987 (ikä 37) Penrith, Englanti
Kansalaisuus:   Britannia
Formula E -ura
Auton numero:  88
Nykyinen talli:  NIO Formula E Team (2015–)
Kilpailuja:  30
Pisteitä:  73
Voittoja:  0
Palkintosijoja:  1
Paalupaikkoja:  1
Nopeimpia kierroksia:  0
Ensimmäinen ePrix:  Britannian ePrix 2015
Viimeisin kausi:  2016–2017
Viimeisin sijoitus:  12. (26 p.)
Aiheesta muualla
www.oliverturvey.com
Oliver Jonathan Turvey (s. 1. huhtikuuta 1987 Penrith, Cumbria, Englanti, Yhdistynyt kuningaskunta) on brittiläinen rata-autoilija.
Turvey kilpailee kaudella 2018 Formula E -sähköautosarjassa.
Ura

Turvey on kilpaillut Formula BMW -sarjassa vuosina 2004–2006, Italian Formula Renault ja Eurocup Formula Renault -sarjoissa vuonna 2007, Britannian F3- ja FR 3.5 -sarjoissa vuonna 2008. Hän on voittanut McLaren Autosport Award -palkinnon vuonna 2006 ja Cambridge Full Blue -palkinnon vuonna 2008.
Turvey kilpaili Aasian GP2 -sarjassa kaudella 2009–2010 voittaen yhden kilpailun. Vuosina 2010–2011 Turvey kilpaili GP2-sarjassa. Kaudella 2010 hän ajoi viidenneksi molemmissa Espanjan kilpailuissa. Saksan sprinttikilpailuun Turvey lähti paalupaikalta. Kilpailussa hän ajoi toiseksi. Turvey ajoi toiseksi myös Saksan ja Abu Dhabin kilpailuissa. Hän keräsi yhteensä 48 pistettä sijoittuen sarjan kuudenneksi. Vuonna 2011 Turvey kilpaili vain kaksi kilpailua GP2-sarjassa saavuttamatta pisteitä.
Vuonna 2012 Turvey nimettiin Mclarenin F1-tallin testikuljettajaksi.
Turvey on osallistunut kolmesti urallaan Le Mansin 24 tunnin ajoon voittaen vuonna 2014 oman luokkansa (LMP2) kilpailun yhdessä Simon Dolanin ja Harry Tincknellin kanssa.
GP2-tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2010 | iSport International | ESPFEA 5 | ESPSPR 5 | MONFEA 15 | MONSPR 15 | TURFEA 14 | TURSPR 18 | EURFEA Kesk. | EURSPR 12 | GBRFEA 8 | GBRSPR 2 | GERFEA 8 | GERSPR 2 | HUNFEA 4 | HUNSPR 5 | BELFEA 6 | BELSPR 5 | ITAFEA 3 | ITASPR 6 | ABUFEA 2 | ABUSPR 17 | 47 | 6. |
| 2011 | Carlin | TURFEA   | TURSPR   | ESPFEA   | ESPSPR   | MONFEA 14 | MONSPR 8 | EURFEA   | EURSPR   | GBRFEA   | GBRSPR   | GERFEA   | GERSPR   | HUNFEA   | HUNSPR   | BELFEA   | BELSPR   | ITAFEA   | ITASPR   |  |  | 0 | 25. |
GP2-tulokset > Aasian GP2

| Kausi | Talli | 1 | 2 | 3 | 4 | 5 | 6 | 7 | 8 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- |
| 2009–2010 | iSport International | ABU1FEA 8 | ABU1FEA 4 | ABU2FEA 1 | ABU2SPR 5 | BHR1FEA 9 | BHR1SPR 6 | BHR2FEA 9 | BHR2SPR 11 | 17 | 6. |
| 2011 | Ocean Racing Technology | ABUFEA 18 | ABUSPR 19 | ITAFEA 15 | ITASPR 8 |  |  |  |  | 0 | 16. |
Formula E -ura

Vuosina 2015–2016 Turvey kilpaili Formula E -sarjassa NEXTEV TCR -tallissa. Hän jatkoi myös kaudella 2016–2017 uudelleen nimetyssä NextEV NIO -tallissa. Turvey saavutti ensimmäisen paalupaikan Formula E -sarjassa Meksikon ePrix’ssä vuonna 2017.
Formula E -ura > Tulokset kilpailuittain

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2014–2015 | NEXTEV TCR | BEI   | PUT   | PDE   | BUE   | MIA   | LBH   | MON   | BER   | MOS   | LON 9 | LON 9 |  | 4 | 22. |
| 2015–2016 | NEXTEV TCR | BEI 6 | PUT Kesk. | PDE 12 | BUE 9 | MEX 11 | LBH 12 | PAR 13 | BER 12 | LON 15† | LON 11 |  |  | 10 | 14. |
| 2016–2017 | NextEV NIO | HKG 8 | MAR 7 | BUE 9 | MEX Kesk. | MON 13† | PAR 11 | BER 10 | BER 9 | NYC 6 | NYC 14 | MTL 15 | MTL 17 | 26 | 12. |
Dankmar Adler

| Dankmar Adler |
| --- | --- |
 Dankmar Adler
Henkilötiedot
Syntynyt: 3. heinäkuuta 1844 Stadtlengsfeld,  Preussi
Kuollut: 16. huhtikuuta 1900 (55 vuotta) Chicago, Yhdysvallat
Kansalaisuus:  yhdysvaltalainen
Ammatti:  arkkitehti
Dankmar Adler (3. heinäkuuta 1844 Stadtlengsfeld, Preussi – 16. huhtikuuta 1900 Chicago) oli saksalaissyntyinen yhdysvaltalainen arkkitehti ja insinööri. Adler tunnetaan pitkäaikaisesta yhteistyöstään arkkitehti Louis Sullivanin kanssa. Yhdessä he vaikuttivat merkittävästi Yhdysvaltain arkkitehtuurin kehitykseen.
Adler muutti Yhdysvaltoihin vuonna 1854 ja asettui Detroitiin, jossa hän aloitti arkkitehtuurin opinnot vuonna 1857. Myöhemmin Adler muutti Chicagoon, jossa hän pääsi piirtäjäksi Augustus Bauerin arkkitehtitoimistoon. Yhdysvaltain sisällissota keskeytti Adlerin työuran, ja hän palasi Chicagoon uudestaan vuonna 1865, jossa työskenteli Bauerin, A.J. Kinneyn ja Edward Burlingin arkkitehtitoimistoissa. Ensimmäinen Adlerin suunnittelemista rakennuksista oli Chicagon Central Music Hall, jossa hän pystyi hyödyntämään akustiikan tuntemustaan.
Vuonna 1881 Adler ja Sullivan perustivat oman arkkitehtitoimiston. Heidän suunnittelemansa liikerakennukset loivat perustan uudelle arkkitehtoniselle tyylille, jossa näkyi jo modernistisen arkkitehtuurin keskeisiä piirteitä. Toimiston huomattavimmat työt olivat Chicagon Auditorium Building, St. Louisin Wainwright Building ja Buffalon Guaranty Building  (Prudential Building). Toimistossa Adler keskittyi insinöörisuunnitteluun ja hallintoasioihin, Sullivan puolestaan luovaan suunnitteluun. Auditorium Building and Theatre -hanke toi mainetta Adlerin ja Sullivanin toimistolle, ja he  saivat runsaasti uusia tilauksia eri puolilta Yhdysvaltoja. Adlerilla ja Sullivanilla oli toimisto Auditorium Buildingin 17. kerroksessa, jossa heidän apulaisenaan työskenteli nuori Frank Lloyd Wright. Wright ylisti myöhemmin muistelmissaan molempia ohjaajiaan.
Kaksikon yhteistyö päättyi heinäkuussa 1895.  Syynä olivat useat vastoinkäymiset, lähinnä vuoden 1893 talouslama, joka johti toimeksiantojen vähenemiseen sekä Adlerin ja Sullivanin välisten erimielisyyksien kärjistymiseen. Adler kuoli aivohalvaukseen 55-vuotiaana vuonna 1900.
Adler kirjoitti suuren määrän artikkeleita arkkitehtuurin ja rakentamisen teknisistä ja oikeudellisista kysymyksistä. Hänen tärkein kirjoituksensa on "The Influence of Steel Construction and Plate Glass upon the Development of Modern Style" (1896).
Rakennuksia

Auditorium Building, Chicago.
Auditorium Buildingin halkileikkaus.
Guaranty Building  (Prudential Building), Buffalo.
Oscar-gaala 2001

| Oscar-gaala 2001 |
| --- | --- |
Päiväys:  2001-03-2525. maaliskuuta 2001
Paikka:  Shrine Auditorium, Los Angeles, Kalifornia, Yhdysvallat
Juontaja:  Steve Martin
Tuottaja:  Gil Gates
Ohjaaja:  Louis J. Horvitz
Kohokohtia
Paras elokuva:  Gladiator
Paras ohjaaja:  Steven Soderbergh Traffic
Paras miespääosa:  Russell Crowe Gladiator
Paras naispääosa:  Julia Roberts Erin Brockovich
Eniten palkintoja:  Gladiator (5)
Eniten ehdokkuuksia:  Gladiator (12)
 ← 2000  Oscar-gaala  2002 →
Oscar-gaala 2001 oli 73. kertaa järjestetty palkintogaala, jossa Yhdysvaltain elokuva-akatemia jakoi Oscar-palkinnot vuoden 2000 parhaille elokuville.
Useamman ehdokkuuden saaneet elokuvat

Gladiator
Traffic
Paphiopedilum fairrieanum

| Paphiopedilum fairrieanum |
| --- | --- |

Uhanalaisuusluokitus
 Äärimmäisen uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Asparagales
Heimo::  Kämmekkäkasvit Orchidaceae
Alaheimo::  Tikankonttikasvit Cypripedioideae
Tribus::  Cypripedieae
Alatribus::  Paphiopedilinae
Suku::  Venuksenkengät Paphiopedilum
Laji::  fairrieanum
Kaksiosainen nimi
 Paphiopedilum fairrieanum  (Lindley) Stein 
Synonyymit
 Paphiopedilum fairrieanum var. flavum (hort. ex Pradhan 1978) 
Muodot
 f. bohlmannianum (Matho 1942; Braem 1998) 
Katso myös
   Paphiopedilum fairrieanum Wikispeciesissä   Paphiopedilum fairrieanum Commonsissa 
Infobox OKNimi-testi OKIUCN-testi OK: 
Paphiopedilum fairrieanum on Bhutanissa kasvava venuksenkenkiin kuuluva kämmekkälaji.
Historia

P. fairrieanumin kuvasi Lindley julkaisussa Gardener's Chronicle vuonna 1857 ja siirsi Stein julkaisussa Stein's Orchideenbuch vuonna 1892.
Kuvaus

P. fairrieanum on pienehkö venuksenkenkä. 8-28 cm pitkiä ja 2-3 cm leveitä lehtiä on neljästä kahdeksaan kappaletta. Väritys on päältä keski- tai tummanvihreä haalein laikuin, alta vaaleanvihreä. Kukkavana on 12-45 cm pitkä, vaaleanvihreä ja violettinukkainen. Kukkavanan kärkeen kehittyy yksi, harvoin kaksi kukkaa. Kukka on 5-8 cm leveä. Laji kukkii loka-tammikuussa.
Elinympäristö

P. fairrieanum kasvaa ryppäittäin kevyessä varjossa suojaisilla ruohikkorinteillä, kivillä metsässä tai jokien lähistöllä 1400-2200 metrin korkeudella kiinnittyneenä ruohoon ja lehtiroskaan. Lajin luontainen levinneisyysalue sijoittuu Bhutaniin, Itä-Intian pohjoisosiin ja Tiibetin eteläosiin. Alueen lämpötila vaihtelee 6 ja 21 celsiusasteen välillä. Ilmasto on talvisin kuiva, kesäisin kostea.
Gonzalo Jiménez de Quesada

Gonzalo Jiménez de Quesada
Gonzalo Jiménez de Quesada (noin 1509 Córdoba, Espanja – 15. helmikuuta 1579 La Suesca, Uuden-Granadan kuningaskunta) oli espanjalainen tutkimusmatkailija ja konkistadori. Monista muista konkistadoreista poiketen Jiménez de Quesada oli oppinut ja sivistynyt mies. Hän ei myöskään monien muiden konkistadorien tapaan liiemmälti vaurastunut toimillaan.
Hänen ensimmäinen matkansa Uuteen maailmaan alkoi vuonna 1535. Hän etsi matkoillaan aktiivisesti muun muassa Eldoradon kaupunkia. Hänet tunnetaan myös Muiscojen kulttuurin tuhoamisesta. Jiménez de Quesada perusti Bogotán 6. elokuuta 1538.
Gerhard Flesch

Gerhard Flesch
Gerhard Friedrich Ernst Flesch (8. lokakuuta 1909 – 28. helmikuuta 1948) oli natsien poliisijohtaja Norjassa toisen maailmansodan aikana. Hänet teloitettiin norjalaisten vastarintamiesten tappamisesta ja kiduttamisesta.
Hän oli arvoltaan SS-Obersturmbannführer. Hän oli syntynyt Posenissa, Posenin provinssissa Saksan keisarikunnassa. Hänestä tuli Saksan kansallissosialistisen työväenpuolueen jäsen vuonna 1933. Vuonna 1934 hän valmistui lakiopinnoistaan ja 1936 Reinhard Heydrich nimitti hänet Gestapoon missä hän hallinnoi natsi-Saksan uskonnollisia salaisuuksia. Vuonna 1938 hän otti osaa natsien marssille Sudeettimaahan, ja 1939 Böömin ja Määrin miehitykseen, ja hänet nimitettiin myöhemmin gauleiter Fritz Sauckelin poliittiseksi neuvonantajaksi Thüringeniin. Sodan sytyttyä syyskuussa 1939 hänestä tuli Einsatzkommandon johtaja Poznańiin (Saksaksi Posen). 1940 hän liittyi 3. SS-divisioona Totenkopfiin heidän marssiessaan Ranskaan.
Hän oli arvoltaan Regierungsrat ja SS-Sturmbannführer huhtikuussa 1940, kun hänet lähetettiin Norjaan. Hänen ensimmäinen työnsä Norjassa oli SIPO:n ja SD:n komentajan virka Bergenissä. 11. lokakuuta 1941 hänet nimitettiin Sicherheitspolizein SD:n komentajaksi Trondheimiin. Alueen komentajana hän oli myös Falstadin keskitysleirin päällikkö Trondheimin ulkopuolella sekä Trondheimin vankiloiden johtaja. Hän sai Obersturmbannführerin arvon ja sai Oberregierungsratin tittelin ansioistaan. Hänen lähin esimiehensä oli Heinrich Fehlis. 8. toukokuuta 1945 hän pakeni Trondheimista kultaharkko laukussaan. Hänen pakonsa epäonnistui ja hänet saatiin kiinni sekä tuotiin poliisisaattuessa takaisin.
Hänet tunnettiin pahamaineisena kiduttajana, ja hän teloitti monia vastarintamiehiä ilman mitään oikeudenkäyntiä. Sodan jälkeen vuonna 1946 hänet tuomittiin oikeudessa teloitettavaksi ampumalla kidutuksista ja murhista. Teloitus toimeenpantiin keskiyöllä Kristianstenin linnoituksessa 28. helmikuuta 1948. Ennen teloitusta Flesch huusi viimeisiksi sanoikseen ”Heil Hitler”.
Aiheesta muualla

Oikeudenkäyntipöytäkirjoja (Arkistoitu – Internet Archive) (englanniksi)
http://www.kildenett.no/ordbok/Gerhard%20Flesch (Arkistoitu – Internet Archive)
Paphiopedilum malipoense

| Paphiopedilum malipoense |
| --- | --- |
 Paphiopedilum malipoense
Uhanalaisuusluokitus
 Erittäin uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Asparagales
Heimo::  Kämmekkäkasvit Orchidaceae
Alaheimo::  Tikankonttikasvit Cypripedioideae
Tribus::  Cypripedieae
Alatribus::  Paphiopedilinae
Suku::  Venuksenkengät Paphiopedilum
Laji::  malipoense
Kaksiosainen nimi
 Paphiopedilum malipoense  (Chen & Tsi) 1984 
Katso myös
   Paphiopedilum malipoense Commonsissa 
Infobox OKNimi-testi OKIUCN-testi OK: 
Paphiopedilum malipoense on Etelä-Kiinassa ja Pohjois-Vietnamissa kasvava venuksenkenkiin kuuluva kämmekkälaji.